A kurzus neve: A modern diplomácia kialakulásának szakaszai
Előadó: Dr. Barta Róbert Ph. D. egyetemi docens, DE  BTK Történelmi Intézet, Egyetemes Történeti Tanszék	
A kurzus leírása:
 A történelem MA nemzetközi kapcsolatok története szakirányához kapcsolódó kurzus célja kettős: egyrészt az általános ismereteken túl, előadások formájában a nemzetközi kapcsolatok történetének főbb elméleti kérdéseit, teoretikusait, a modern diplomácia kialakulásának szakaszait tekinti át. Másrészről a nemzetközi kapcsolatok forrásainak, alapvető dokumentumainak elemzésével lehetővé teszi, hogy a hallgatók elsajátítsák a diplomácia történeti kutatások vizsgálati módszereit, részletesen megismerik egy- egy kérdéskör primer, secunder és egyéb diplomáciai forrásait.
A  kurzus részletesen vizsgálja a témakör fogalomrendszerét (külpolitika, diplomácia, nemzetközi kapcsolatok), azok kialakulását és történeti változásait. Az előadások során a nemzetközi kapcsolatok kialakulásának és történetének meghatározó alakjai mellett (Richelieu, Metternich, Disraeli, Otto von Bismarck) a nagyobb elméleti koncepciók és „örökbéke” tervek, valamint integrációs elképzelések kidolgozóinak tevékenysége is áttekintésre kerül ( Bodin, Macchiavelli, Sully , Grotius, Briand, Coudenhove Kalergi). A kurzus előadásai alapvetően a történeti-kronológiai sorrendet követik, ezen belül kerül sor az elméleti koncepciók és a különféle történeti megközelítések elemzésére.
A kurzus előadásai:               
 1. A nemzetközi kapcsolatok születése-Richelieu és a „raison d’etat’
 2. Otto von Bismarck és a Realpolitik korszaka
 3. Háborús diplomácia és rendezési tervek
 4. A national self-determination kudarca- a Párizs környéki békék
 5. A Népszövetség működése és az „erőtlenség egyensúlya”
 6.  Integrációs elképzelések és agresszió- a nemzetközi kapcsolatok az 1930-as években
 7. A háborús diplomácia új vonásai- Teherán, Jalta, Potsdam
 8. A háború utáni rendezés koncepciói
 9. A hidegháború és értelmezési lehetőségei
10. A Pax Americana és a Pax Sovietica működési mechanizmusai
12. Az ENSZ és a helyi konfliktusok kezelése
13. Globalizáció és a hidegháború utáni világ           	
Kötelező olvasmányok:
Kleinschmidt, Harald: A nemzetközi kapcsolatok története. Bp., 2000.
Ormos Mária- Majoros István: Európa a nemzetközi küzdőtéren 1814-1945. Bp. 2003.
Kennedy, Paul: A nagyhatalmak tündöklése és bukása. Bp., 1992.
Kövics Emma: Az európai egység és Németország 1919-1933. Bp., 1992.
Diószegi István: Nemzetközi kapcsolatok története 1919-1939. Bp., 1997.
Kissinger, Henry: Diplomácia. Bp. 2007. 
Fischer Ferenc: A megosztott világ. Bp., 1996.
Gaddis, John Lewis: Most már tudjuk: a hidegháború történetének újraértelmezése. Bp., 2001.
Halmosy Dénes (szerk.): Nemzetközi szerződések I-II. Bp. 1983. 1985.
Macmillan, Margaret: Béketeremtők. Az 1919-es párizsi békekonferencia. Bp., 2005.
Juhász Gyula: Magyarország külpolitikája. Bp., 1989.
Romsics Ignác: A trianoni béke. Bp., 2001.